Liderul belarus Aleksandr Lukașenko, un aliat al Kremlinului, și-a întețit recent retorica împotriva Lituaniei, vorbind deschis despre un posibil atac asupra Coridorului Suwalki, o fâșie terestră de la granița lituaniano-poloneză considerată „călcâiul lui Ahile al NATO”. El a acuzat apoi opoziția din Belarus că vrea să ocupe un cartier din capitala țării, Minsk, și să ceară ajutorul NATO. Ulterior, regimul de la Minsk a acuzat Lituania de o tentativă cu drone asupra capitalei Belarusului. Lituania a respins această acuzație, considerând-o drept absurdă.
„Auzim astfel de lucruri aproape săptămânal. Și nu cred că este o coincidență că toate acestea se întâmplă acum”, a declarat șeful diplomației lituaniene în interviul acordat pentru The Times.
„Ei (Aleksandr Lukașenko și omologul său rus Vladimir Putin – n.r.) pot folosi acest lucru pentru un fel de escaladare. Cred că există un nivel destul de ridicat de coordonare” între cei doi, a adăugat Landbergis, dând asigurări că Lituania se pregătește pentru un astfel de scenariu.
Potrivit lui Landsbergis, Belarusul nu are niciun motiv real să atace Lituania, fie direct, fie prin operațiuni hibride, dar poate fi forțat de Rusia.
Gabrielius Landsbergis mai afirmă că țara sa luptă deja împotriva un război hibrid purtat de Moscova împotriva sa și este amenințată de o intervenție militară rusească.
Pe de altă parte, premierul lituanian Ingrida Simonyte a declarat într-un interviu publicat miercuri de Financial Times că țara sa este pregătită să trimită trupe pentru misiuni de instruire în Ucraina în pofida retoricii nucleare a Rusiei.
„Dacă ne-am gândi doar la răspunsul rusesc, atunci nu am putea trimite nimic. La fiecare două săptămâni auzi că cineva va fi bombardat cu arme nucleare”, a declarat Simonyte.
Lituania, membră UE și NATO, a propus anterior să trimită trupe în Ucraina în scopuri de antrenament, dar Kievul nu a făcut încă o astfel de cerere, notează publicația britanică, preluată de The Moscow Times.